Margus Kolga

Margus Kolga (sündinud 2. mail 1966) on Eesti riigiametnik ja diplomaat, alates 2019. aastast Eesti suursaadik Rootsis.

1999. aastal lõpetas ta Tartu Ülikooli ajaloo erialal. Ta töötas seejärel kaitseministeeriumi asekantslerina.

2002. aastal pälvis ta Valgetähe IV klassi teenetemärgi, millega tunnustati tema tööd riigiametnikuna.

2003. aasta juulis mõisteti ta süüdi ametiseisundi kuritarvitamises, riigisaladuse avalikustamises ja dokumendi võltsimises ning temalt mõisteti välja 48 600 krooni. Kuritegude ilmsikstulekul lahkus ta kaitseministeeriumi asekantsleri ametikohalt. 
Seejärel töötas ta Balti Kaitsekolledžis konsultandi ja projektijuhina.
2009. aastal oli ta välisministeeriumi julgeolekupoliitika osakonna juhataja.

2010. aastal määras Vabariigi president ta Eesti alaliseks esindajaks Ühinenud Rahvaste Organisatsiooni juures.

2015. aastal kandideeris Kolga taas kaitseministeeriumi kaitsepoliitika asekantsleriks.

Teoseid
 "Vene impeeriumi rahvaste punane raamat" (koos Jüri Viikbergi, Igor Tõnuristi ja Lembit Vabaga; Tallinn, Vagabund 1993)

Viited

Välislingid 
 http://www.diplomaatia.ee/autor/margus-kolga/
 Asekantsleriks kandideerib korruptsiooni tõttu sellest ametist lahkunud Kolga, Postimees, 18. juuni 2015

Eesti diplomaadid
Eesti kurjategijad
Tartu Ülikooli filosoofiateaduskonna vilistlased
Eesti Üliõpilaste Seltsi liikmed
Valgetähe IV klassi teenetemärgi kavalerid
Sündinud 1966
Eesti Vabariigi alalised esindajad ÜRO juures